Monsterspranget til Karsten Warholm
Diamond League-suksessen tidlig i sesongen bar bud om at noe skikkelig interessant var i emning, men dimensjonene på hva dette skulle ende opp med overgikk alt det var mulig å drømme om. Karsten Warholm fra klubben Dimna i Ulsteinvik ble ikke bare verdensmester i friidrett, han gjorde det på en måte som sjarmerte fletta av hele nasjonen. Rivalen Kerron Clement var ikke fullt så blid etter at løpet var unnagjort, mens nordmannen kunne slippe jubelen løs i det som ble årets store idrettssnakkis. Enda kulere blir historien om Warholm av at han er et så hinsides multitalent, som trente seg opp gjennom tikamp, før han til slutt fant ut av 400 meter hekk var øvelsen å spesialisere seg i. Fra 100 til 1 på 48,35 sekunder: Warholm bor fortsatt i kollektiv (krever innlogging) Det er ikke bare, bare å hoppe over én hekk... Det har han gjort i tett samarbeid med Leif Olav Alnes, og mye av den vanvittig imponerende jobben som har lagt ned, har også handlet om å utvikle en vinnerskalle av det helt sjeldne slaget. Det hjalp da det gjaldt under VM, og den selvsikre og ujålete væremåten har definitivt bidratt til å øke stjernestatusen hans ytterligere. Stor oversikt: Skattelistetallene for Norges største idrettsstjerner I sum landet VGs jury på at VM-gullet holder til å bringe Karsten Warholm helt til topps i den årlige kåringen - en øvelse som hvert eneste år er en kilde til uenighet og meningsbryting i de tusen julehjem. For det er selvsagt en vanskelig oppgave å sammenligne prestasjoner, som foregår under veldig forskjellige forutsetninger, og der vektingen av ulike faktorer ikke er enkel. Denne gangen var det to kandidater som skilte seg ut helt i teten, og det var veldig vanskelig å skille dem. Hele listen her! VG kårer årets 100 beste norske idrettsutøvere Sjekk ut folkets reaksjoner da Warholm sprang inn til VM-gull: Marit Bjørgen kom tilbake etter å ha blitt mamma - på en måte som tok pusten fra skiverdenen. Veteranen, som allerede har tidenes gullsamling og nye sjanser i PyeongChang om litt, ble dronningen av Lahti-VM, og var i perioder så suveren at løpene lignet parademarsjer. Slik sett er det ingen tvil om at også Marit Bjørgen hadde vært en verdig ener på VG-kåringen. Men etter en totalvurdering tapte hun nærmest på målfoto for hekkeløperen fra vest. Hva med resten? Og hva bringer det nye året? Magnus Carlsen faller litt etter et år uten VM-kamp, men kan fort vinne tilbake førsteplassen om han forsvarer tittelen nok en gang neste år. Sondre Nordstad Moens progresjon på maraton tar pusten fra alle, og han er nå tidenes raskeste europeer. Hvor er han på kåringen dersom han blir enda bedre i 2018. Johannes Høsflot Klæbo har startet sesongen på vanvittig vis, og kan med OL-suksess i Sør-Korea virkelig skille seg ut. Marit Bjørgen kan med flere gull styrke seg ytterligere, og alpinistene har flere kandidater til å melde seg på helt der oppe. Og hvordan går det til slutt med Mats Zuccarellos evige drøm om Stanley Cup? En ting som derimot virker lite sannsynlig, er at et mannlig innslag fra verdens største idrettsgren melder seg inn i kåringens øverste sjikt med det aller første. Her begynner stjernemangelen etterhvert å bli flau. Det som er det motsatte av flaut, er utviklingen vi ser i norsk friidrett. Den frontes av mannen som ble en nasjonsbyggende snakkisfabrikk denne sommeren, tok et gull det står enorm respekt av, og til slutt overbeviste jurnyen om hvem som er Norges største idrettsstjerne akkurat nå. Navnet er Karsten Warholm. Gratulerer med spranget fra nummer 100 til nummer 1!
Kommentar Av og til er 48 sekunder og 35 hundredeler nok. For eksempel til å hoppe fra siste- til førsteplassen på VGs kåring av landets 100 fremste idrettsstjerner. Av og til er 48 sekunder og 35 hundredeler nok. For eksempel til å hoppe fra siste- til førsteplassen på VGs kåring av landets 100 fremste idrettsstjerner.